пръжки, месни екстракти и обработени стомаси, пикочни мехури и черва, различни от естествени обвивки
 Ветеринарните здравни/официални сертификати, посочени в член 1, параграф 3, буква б), подточка ii), които е предвидено да се използват при въвеждане в Съюза на месни продукти, предназначени за консумация от човека, в т.ч. топени животински мазнини и пръжки, месни екстракти и обработени стомаси, пикочни мехури и черва, различни от естествени обвивки, съответстват на един от изброените по-долу образци в зависимост от биологичния вид и категорията на съответните продукти:
 a)
 MPNT, съставен в съответствие с образеца, установен в приложение III, глава 25 — за месни продукти, предназначени за консумация от човека, в т.ч. топени животински мазнини и пръжки, месни екстракти и обработени стомаси, пикочни мехури и черва, различни от естествени обвивки, за които не се изисква да преминат специална обработка за ограничаване на риска;
 б)
 MPST, съставен в съответствие с образеца, установен в приложение III, глава 26 — за месни продукти, предназначени за консумация от човека, в т.ч. топени животински мазнини и пръжки, месни екстракти и обработени стомаси, пикочни мехури и черва, различни от естествени обвивки, за които се изисква да преминат специална обработка за ограничаване на риска.
 Член 13
 Образец на ветеринарен здравен/официален сертификат за въвеждане в Съюза на естествени обвивки, предназначени за консумация от човека
 Ветеринарният здравен/официален сертификат, посочен в член 1, параграф 3, буква б), подточка ii), който е предвидено да се използва при въвеждане в Съюза на естествени обвивки, предназначени за консумация от човека, съответства на образеца CAS, изготвен в съответствие с образеца, установен в приложение III, глава 27.
 Член 14
 Образци на ветеринарен здравен/официален сертификат и на официални сертификати за въвеждане в Съюза на жива риба, живи ракообразни, продукти от животински произход от такива животни и определени рибни продукти, предназначени за консумация от човека
 1. Ветеринарният здравен/официален сертификат, посочен в член 1, параграф 3, буква б), подточка ii), който е предвидено да се използва при въвеждане в Съюза на жива риба, живи ракообразни и продукти от животински произход от такива животни, предназначени за консумация от човека, съответства на образеца FISH-CRUST-HC, изготвен в съответствие с образеца, установен в приложение III, глава 28.
 2. Официалният сертификат, посочен в член 1, параграф 3, буква б), подточка ii), който е предвидено да се използва при въвеждане в Съюза на рибни продукти, предназначени за консумация от човека, уловени от плавателни съдове, плаващи под знамето на държава членка, и прехвърлени в трети държави, със или без съхранение, съответства на образеца EU-FISH, изготвен в съответствие с образеца, установен в приложение III, глава 29.
 3. Официалният сертификат, посочен в член 1, параграф 3, буква б), подточка ii), който е предвидено да се подписва от капитана и да се използва при въвеждане в Съюза на рибни продукти или рибни продукти, получени от двучерупчести мекотели, предназначени за консумация от човека и въвеждани в Съюза директно от транспортно-хладилен кораб, хладилен кораб или кораб фабрика, плаващ под знамето на трета държава, съгласно предвиденото в член 11, параграф 3 от Делегиран регламент (ЕС) 2019/625, съответства на образеца FISH/MOL-CAP, изготвен в съответствие с образеца, установен в